BR พุ่ง 7% เก็งกำไรราคาต่ำบุ๊ก! ชี้ต้นทุนลด-รายได้ตลาดเนเธอร์แลนหนุน
BR พุ่ง 7% แตะ 3.42 บาท เล่นเก็งกำไรราคาต่ำบุ๊ก ฟากพื้นฐานเริ่มดี “ต้นทุนลด-ลุ้นรับรายได้จากตลาดเนเธอร์แลนด์หนุน
BR พุ่ง 7% แตะ 3.42 บาท เล่นเก็งกำไรราคาต่ำบุ๊ก ฟากพื้นฐานเริ่มดี “ต้นทุนลด-ลุ้นรับรายได้จากตลาดเนเธอร์แลนด์หนุน
16 มิ.ย. 2564

ผู้สื่อข่าวรายงานว่าวันนี้ (16 มิ.ย.64) ราคาหุ้น บริษัท บางกอกแร้นช์ จำกัด (มหาชน) หรือ BR ณ เวลา 12.20 น. อยู่ที่ระดับ 3.42 บาท บวก 0.24 บาท หรือขึ้นไป 7.55% ซึ่งทำจุดสูงสุด 3.60 บาท ทำจุดต่ำสุด 3.34 บาท ด้วยมูลค่าการซื้อขาย 160.21 ล้านบาท โดยปรับตัวขึ้นนิวไฮในของ 2 ปี

โดยราคาหุ้นที่ปรับตัวขึ้นมาจากสัญญาณเทคนิคอยู่ในช่วงขาขึ้นรอบใหม่จากการเข้ามาเก็งกำไร ประกอบกับราคาหุ้นยังคงต่ำกว่ามูลค่าหุ้นทางบัญชีต่อหุ้นอยู่ที่ 4.47 บาท ขณะเดียวกันนักวิเคราะห์มีการประเมินว่าราคาหุ้นมี Sentiment บวก จากประเด็นของต้นทุนในการเลี้ยงสัตว์ลดลง หลังราคาข้าวโพดและกากถั่วเหลืองในตลาดโลกเริ่มลดลง
ขณะเดียวกันได้ประโยชน์จากการเปิดประเทศของ EU เนื่องจากมีสัดรายได้ จากเนเธอร์แลนด์ราว 30-35% และมีการลดสัดส่วนการถือหุ้นในบริษัทฟู้ด ซิตี้ลงจาก 99.9% เหลือ 15.0% เป็นบวกต่องบการเงินรวม เนื่องจากฟู้ด ซิตี้ขาดทุนราวปี ละ 60 ล้านบาท
นอกจากนั้น คาดว่าจะได้ประโยชน์จาก Synergy กับ SATS Ltd ซึ่งดำเนินธุรกิจ Food Service Solution ที่ Changi Airport รวมทั้ง In-flight Catering Service